recursal/SuperWikiNEXT-32B huggingface dataset:
பாப்லோ பிக்காசோ வரைந்த, *வயதான கிட்டார் கலைஞர்*, 1903, சிக்காகோ கலை நிறுவனம்
**பிக்காசோவின் நீலக்காலம்** என்பது, புகழ்பெற்ற எசுப்பானிய ஓவியரான பாப்லோ பிக்காசோ தனது ஓவியங்களை நீலத்தின் பல்வேறு சாயல்களை மட்டும் பயன்படுத்தி வரைந்த காலப்பகுதியைக் குறிக்கிறது. அரிதாக வேறு சில நிறங்களும் பயன்படுத்தப்பட்டது உண்டு. இக்காலம் 1901 முதல் 1904 வரையான காலப்பகுதியாகும். பார்சிலோனாவிலும், பாரிசிலும் வரைந்த இவ்வோவியங்கள் இன்று அவரது புகழ்பெற்ற ஓவியங்களுள் சிலவாகத் திகழ்கின்றன. ஆனால், இவை வரையப்பட்ட காலத்தில் இவற்றைப் பிக்காசோவால் விற்கமுடியாதிருந்தது.

காரணம்
------

நீலக்காலம் எப்போது தொடங்கியது என்பது குறித்துத் தெளிவில்லை. இது எசுப்பெயினில் 1901 வசந்த காலத்தில் அல்லது பாரிசில் அவ்வாண்டின் பின்னரைப் பகுதியில் தொடங்கியிருக்கலாம் எனக் கருதப்படுகிறது. கண்டிப்பான நிறப் பயன்பாடும், அவர் அடிக்கடி பயன்படுத்திய விபச்சாரிகள், பிச்சைக்காரர்கள், குடிகாரர்கள் போன்ற சோகத்துக்குரிய விடயங்களும், பிக்காசோவின் எசுப்பானியப் பயணத்தின் செல்வாக்காலும், அவரது நண்பர் கார்லோசு கசாகெமாசு தன்னைத்தானே சுட்டுத் தற்கொலை செய்துகொண்டதால் உண்டான சோகத்தின் விளைவாலும் ஏற்பட்டது. 

தனது நண்பனின் இறப்புச் செய்தியைக் கேட்டதிலிருந்துதான் நீல நிறத்தில் ஓவியங்களை வரையத் தொடங்கியதாக பிக்காசோவே ஒருமுறை கூறியிருந்தபோதும், கலை வரலாற்றாளரான எலன் செக்கெல் இதுகுறித்துச் சில ஐயங்களை எழுப்பியுள்ளார். இவரது கூற்றுப்படி, கசாகேமா பாரிசில் இறக்கும்போது பிக்காசோ அங்கு இல்லை. பிக்காசோ மே மாதம் பாரிசுக்குத் திரும்பியபோது இறந்த நண்பனின் கலையகத்தில் பல வாரங்கள் தங்கி ஒரு கண்காட்சிக்குத் தயார்படுத்தினார். அக்காலத்தில் அவர் வரைந்த ஓவியங்கள் பளிச்சிடும் நிறங்களையும், பகட்டான விடயங்களையும் கொண்டிருந்தன. 1901ல் பிக்காசோவின் உளவியல் நிலைமை மோசமானது. அவ்வாண்டின் பிற்பகுதியில் பிக்காசோ கடுமையான மன அழுத்தத்துக்கு உள்ளானார். இதனால், இவர் தனது ஓவியங்களில் நீலச் சாயையைக் கூடுதலாகப் பயன்படுத்தத் தொடங்கினார். ஆண்டின் முற்பகுதியில் இவரது நண்பர் இறந்தபோது பிக்காசோ வரைந்த "கசாகெமாசின் இறப்பு" (La mort de Casagemas) என்னும் ஓவியத்தில் பிரகாசமான நிறங்களே பயன்படுத்தப்பட்டிருந்தன. நீலக்காலத்தின் முதல் ஓவியம் என்று கொள்ளத்தக்கது "தனது சவப்பெட்டியில் கசாகெமாசு" எனத் தலைப்பிட்ட ஓவியம் ஆகும். இவ்வோவியத்தை வரைந்து முடித்த காலத்தில் பிக்காசோ மோசமான மன அழுத்தத்துக்கு ஆட்பட்டிருந்தார். வழக்கமாக மற்றவர்களுடன் பழகுவதில் விருப்பம் கொண்டவரான பிக்காசோ இக்கட்டத்தில் தனது நண்பர்களிடமிருந்தும் ஒதுங்கியிருந்தார். இவரது மன அழுத்தத்தின் தாக்கம் பல ஆண்டுகள் நீடித்தது. 

1901க்கு முன்னர் பிக்காசோவின் தொழில் சிறப்பான நிலையில் இருந்தது. ஆனால், அவர் தனது ஓவியங்களுக்கான விடயங்களாக ஏழைகளையும், விலக்கிவைக்கப்பட்டவர்களையும் பயன்படுத்தியதுடன், நீலச் சாயைகள் மூலம் துயரங்களை வெளிப்படுத்தத் தொடங்கியபோது, பொதுமக்களும், திறனாய்வாளர்களும் இவரது ஓவியங்களிலிருந்து விலகிச் சென்றனர். மக்கள் இவ்வாறான ஓவியங்களைத் தமது வீட்டுச் சுவர்களில் தொங்கவிட விரும்பவில்லை. பிக்காசோ தொடர்ந்தும் இவ்வகை ஓவியங்களையே வரைந்தார். இதனால் அவரது பொருளாதார நிலையும் மோசமானது. 

1904ம் ஆண்டுக்குப் பின்னரே நிலைமை மாறியது. இதன் பின்னர் பிக்காசோவின் இளஞ்சிவப்புக்காலம் தொடங்கியது.

மேற்கோள்கள்
-----------

1. ↑  Cirlot, 1972, p.127.
2. 1 2  Wattenmaker and Distel, 1993, p. 192.
**ஹுமாயூன் ஷம்ஸ் கான்** (22 பெப்ரவரி 1991) என்பவர் ஆப்கானித்தானில் பிறந்த கனடிய நடிகர், மாதிரி, தொலைக்காட்சி தயாரிப்பாளர் மற்றும் தொலைக்காட்சி தொகுப்பாளர் ஆவார். இவர் கனடா, ஆப்கானித்தான் மற்றும் பாலிவுட் திரைப்படங்களில் பணிபுரிந்து வருகின்றார். இவர் பாலிவுட் திரைப்படங்களான டோர்பாஸ் மற்றும் மெஹ்ரூம் என்ற திரைப்படங்களில் நடித்துள்ளார்.

இவர் 2012ஆம் ஆண்டு தி டோல் என்ற திரைப்படத்தின் மூலம் நடிப்புத்துறைக்கு அறிமுகமானார், அதை தொடர்ந்து பிரேக்கிங் த லா (2013), சைக்கிள் (2014) போன்ற திரைப்படங்களில் நடித்துளளார். 2016 ஆம் ஆண்டு முதல் ஆப்கானிஸ்தான் சூப்பர் ஹீரோ படமான ஃபேஸ்லெஸில் என்ற திரைபபடத்தில் சமீர் என்ற வேடத்தில் வேடத்தில் நடித்தார். இவரே முதல் ஆப்கானிஸ்தான் சூப்பர் ஹீரோ நடிகரும் ஆவார். 2017 ஆம் ஆண்டு சஞ்சய் தத் நடித்த பாலிவுட் திரைப்படமான டோர்பாஸ் என்ற திருப்பப்படத்தில் நடித்துள்ளார்.

மேற்கோள்கள்
-----------

1. ↑  "Facebook-About". *Facebook*. 2019-07-19 அன்று பார்க்கப்பட்டது.
2. ↑  "HSK became the face of Etisalat International". 2019-02-14. 2019-06-19 அன்று மூலம் பரணிடப்பட்டது. 2019-07-19 அன்று பார்க்கப்பட்டது.
3. ↑  "Sanjay Dutt made me feel comfortable in 'Torbaaz': Humayoon Shams Khan". *Zee News*. 2019-07-19 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Humayoon Shams Khan
* முகநூலில் imhumayoonshamskhan Humayoon Shams Khan
* இன்ஸ்ட்டாகிராமில் Humayoon Shams Khan
15-8-2013இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்
**அங்கலேஷ்வர்** (Ankleshwar), நகரம் குஜராத்தின் பரூச் மாவட்டத்தில் உள்ளது. இது பரூச் நகரத்திலிருந்து பத்து கி. மீ. தொலைவில் அமைந்துள்ளது. அங்கலேஷ்வர் சமண சமய தீர்த்தாங்கரர் கோயில் புகழ் பெற்றது.. இது குஜராத்தின் *பெட்ரோலிய நகரம்* என்ற சிறப்பு படைத்தது.

பொருளாதாரம்
-----------

பெட்ரோலிய வளமிக்க தொழில் நகரமான அங்கலேஷ்வரில், இந்திய அரசின் எண்ணெய் மற்றும் இயற்கை எரிவாயு கழகத்தின் (Oil and Natural Gas Corporation Limited (ONGC) கிளை அலுவலகம் அமைந்துள்ளது. இங்கு உரங்கள், பூச்சிக்கொல்லி மருந்துகள், மருத்துவமனை மருந்துகள், இரசாயனப் பொருட்கள் மற்றும் வேதியியல் வர்ணங்கள் தயாரிக்கும் 1000க்கும் மேற்பட்ட வேதியல் தொழிலகங்கள் உள்ளன.

மக்கள் வகைப்பாடு
----------------

2011ஆம் ஆண்டு மக்கட்தொகை கணக்கெடுப்பின்படி அங்கலேஷ்வர் நகர மக்கட்தொகை 1,40,839, அவர்களில் ஆண்கள் 53%, பெண்கள் 47%ஆக உள்ளனர். எழுத்தறிவு 79%ஆக உள்ளது.

போக்குவரத்து
------------

* நர்மதா ஆற்றின் குறுக்கே அமைந்துள்ள 133 ஆண்டுகள் பழமையான தங்கப்பாலம், அங்கலேஷ்வர் நகரை பரூச் நகரத்துடன் இணைக்கிறது.

* அங்கலேஷ்வர் இரயில் நிலையம், நகரின் நடுவில், தேசிய நெடுஞ்சாலை எண் 8இல் அமைந்துள்ளது.

* அங்கலேஷ்வர் விமான நிலையம் தேசிய நெடுஞ்சாலை எண் 8இல் அமைந்துள்ளது. .

* அங்கலேஷ்வரிலிருந்து 350 கி. மீ. தொலைவில் அமைந்துள்ள சாலை மும்பை நகரை இணக்கிறது

மேற்கோள்கள்
-----------

1. ↑
2. ↑
பேராசிரியர் **முராரி மோகன் முகர்ஜி** (*Murari Mohan Mukherjee*) (30 திசம்பர் 1914 - 26 ஜூலை 1988) இந்தியாவின் மேற்கு வங்காளத்தின் கொல்கத்தாவைச் சேர்ந்த பிரபல  இந்திய ஒட்டுறுப்பு அறுவை சிகிச்சை நிபுணராவார்.

ஆரம்பகால வாழ்க்கையும் கல்வியும்
-------------------------------

இவர், பிரபலபாகல்பூரிலுள்ள தனது தாய் மாமா வீட்டில் பிறந்தார். இருப்பினும் இவரது குடும்பம் மேற்கு வங்கத்தின் ஹூக்லி மாவட்டத்திலுள்ள கூக்ளி-சூச்சுராவை பூர்வீகமாகக் கொண்டிருந்தது. 1931இல் கூக்ளி-சூச்சுராவில் உள்ள சிவ சந்திர சோம் பயிற்சி கழகத்தில் மெட்ரிகுலேசனில் தேர்ச்சி பெற்ற பிறகு கொல்கத்தாவின் மாநிலக் கல்லூரியில் இடைநிலைப் படிப்பை முடித்தார். அதைத் தொடர்ந்து 1949இல் கொல்கத்தா மருத்துவக் கல்லூரியில் மருத்துவப் பட்டம் பெற்றார். மேலும், கொல்கத்தா பல்கலைக்கழகத்தில் பொது அறுவை சிகிச்சை நிபுணர் பட்டத்தையும் முடித்தார். இவர் சர் *அரோல்ட் கில்லீஸ்*, *தாமஸ் பொம்ஃப்ரெட் கில்னரின்* கீழ் இங்கிலாந்தில் ஒட்டுறுப்பு அறுவை சிகிச்சையில் மேலதிக பயிற்சி பெற்றார். இங்கிலாந்தின் அரச கழக அறுவை சிகிச்சை நிபுணர்களின் கல்லூரி, எடின்பர்க்கின் அரச கழக அறுவை சிகிச்சை நிபுணர் கல்லூரி ஆகியவற்றிலிருந்து தனது கூட்டுத் தேர்வுகளில் தேர்ச்சி பெற்றார். மேலும், நவம்பர், 1951 இல் மருத்துவராக பணிபுரிய கொல்கத்தா திரும்பினார்.

தொழில்
------

1956 ஆம் ஆண்டில் கொல்கத்தாவில் மருத்துவ கல்வி மற்றும் ஆராய்ச்சி முதுகலை நிறுவனம், சேத் சுக்லால் கர்னானி நினைவு மருத்துவமனை (முன்பு மாகாண பொது மருத்துவமனை) ஆகியவற்றில் இந்தியாவின் முதல் சுயாதீனமான ஒட்டுறுப்பு அறுவை மருத்துவச் சிகிச்சை துறையை இவர் தொடங்கினார்.

இந்தியாவில் ஒட்டுறுப்பு அறுவை சிகிச்சையின் சமகாலத் துறைகள்
----------------------------------------------------------

1945 ஆம் ஆண்டில், இரண்டு இந்திய முக அறுவை சிகிச்சை பிரிவுகள் நிறுவப்பட்டன. மருத்துவர் *ஜி.எம். பிட்ஸ்ஜிப்பன்* என்பவரின் தலைமையின் கீழ் புனே மாவட்டத்திலுள்ள கிர்கி/காட்கி என்ற இடத்தில் முதல் அலகும், பின்னர், சிக்கந்தராபாத்தில்மருத்துவர் *எரிக் பீட்* தலைமையின் கீழ் இரண்டாம் அலகும் தொடங்கப்பட்டது. இராணுவ மருத்துவராக இருந்த சி.பாலகிருஷ்ணன் 1950இல் இங்கிலாந்திலிருந்து திரும்பி நாக்பூர் அரசு மருத்துவக் கல்லூரியில் விரிவுரையாளராகச் சேர்ந்தார். பின்னர், 1958 ஆம் ஆண்டில் நாக்பூரில் உள்ள மருத்துவக் கல்லூரி மருத்துவமனையில் நாட்டின் இரண்டாவது சுயாதீன ஒட்டுறுப்பு அறுவை சிகிச்சைத் துறையைத் தொடங்குவதில் முக்கிய பங்கு வகித்தார்.

மேற்கோள்கள்
-----------

1. 1 2  Chatterjee, SS (January–June 2010). "Prof. M. M. Mukherjee, Profile". *Indian Journal of Plastic Surgery* **43** (1): 6–7. doi:10.4103/0970-0358.63939. பப்மெட்:20924441.
2. 1 2  Prof. M.M. Mukherjee, Biography. Association of Plastic Surgeons of India
3. ↑  "Plastic Surgery". Government Medical College, Nagpur. 2020-02-11 அன்று மூலம் பரணிடப்பட்டது. 2021-08-07 அன்று பார்க்கப்பட்டது.
**ஏக்நாத் வசந்த் சிட்னிசு (Eknath Vasant Chitnis) ஓர்** இந்திய விண்வெளி விஞ்ஞானி மற்றும் இந்திய விண்வெளி ஆராய்ச்சிக்கான இந்திய தேசிய குழுவின் உறுப்பினர் ஆவார். இதுவே பின்னர் இன்றைய இந்திய விண்வெளி ஆராய்ச்சி நிறுவனமாக உருவானது. இவர் இசுரோவின் விண்வெளி பயன்பாட்டு மையத்தின் முன்னாள் இயக்குநரும், இந்தியாவின் முன்னாள் சனாதிபதியான ஏபிஜே அப்துல் கலாமின் முன்னாள் சக ஊழியரும் ஆவார். இந்திய அரசு ஏக்நாத்திற்கு பத்ம பூசண் என்ற மூன்றாவது உயரிய குடிமக்கள் விருதை 1985 ஆம் ஆண்டு வழங்கி சிறப்பித்தது. 

தும்பா பூமத்திய ரேகை ஏவுதளத்தின் இருப்பிடத்தைத் தேர்வுசெய்ய விக்ரம் சாராபாய்க்கு ஈவி சிட்னிசு உதவி செய்தார். 1961 ஆம் ஆண்டு முதல் சிட்னிசு மேற்கொண்ட இருப்பிட வேட்டையின் விளைவாக இவ்விடம் கண்டுபிடிக்கப்பட்டது.  APJ அப்துல் கலாமை இந்திய விண்வெளித் திட்டத்தில் சேர்க்க சிட்னிசு பரிந்துரைத்தார். அப்துக் கலாமின் விண்ணப்பம் மற்றும் எச்.ஜி.எசு. மூர்த்தியின் நேர்காணலுக்குப் பிறகு நாசாவின் பயிற்சிக்கும் அவரைத் தேர்ந்தெடுத்தார்.  

2008 ஆம் ஆண்டு , பிரசு டிரசுட்டு ஆஃப் இந்தியா என்ற செய்தி நிறுவனத்தின் தலைவராக ஈ.வி.சிட்னிசு ஒருமனதாக தேர்ந்தெடுக்கப்பட்டார்.

மேலும் பார்க்கவும்
------------------

விண்வெளித் துறை

மேற்கோள்கள்
-----------

1. ↑  "Padma Awards". *Padma Awards*. Government of India. 2018-05-17. 2018-10-15 அன்று மூலம் பரணிடப்பட்டது. 2018-05-17 அன்று பார்க்கப்பட்டது.
2. ↑  "Remembering Vikram Sarabhai on his 100th birth anniversary: 'He treated everyone as an equal'". *The Indian Express* (ஆங்கிலம்). 2019-08-12. 2020-10-26 அன்று பார்க்கப்பட்டது.
3. ↑  Pawar, Ashwini (2015-07-29). "I'm proud that I recommended him for ISRO: EV Chitnis". *DNA India* (ஆங்கிலம்). 2020-10-26 அன்று பார்க்கப்பட்டது.
4. ↑  Khelkar, Pankaj (July 28, 2015). "This man gave Dr Kalam his first project". *India Today* (ஆங்கிலம்). 2020-10-26 அன்று பார்க்கப்பட்டது.
5. ↑  "Chitnis new PTI Chairman". *outlookindia.com/* (ஆங்கிலம்). 2020-10-26 அன்று பார்க்கப்பட்டது.
**அண்ணன்** 1999 ஆம் ஆண்டு ராமராஜன் மற்றும் சுவாதி நடிப்பில், இளையராஜா இசையில், அனு மோகன் இயக்கத்தில், டி. சீனிவாசன் தயாரிப்பில் வெளியான தமிழ் திரைப்படம்.

கதைச்சுருக்கம்
--------------

வேலன் (ராமராஜன்) கிராமத்திலுள்ள சந்தையை நிர்வகிப்பவன். அவனது தங்கை லட்சுமியின் (அபூர்வா) மீது மிகுந்த பாசம் உடையவன். லட்சுமி பள்ளியில் ஆசிரியையாக பணிசெய்கிறாள். சுந்தரி (சுவாதி) அவள் தந்தையோடு (ஆர். சுந்தர்ராஜன்) அந்தக் கிராமத்திற்கு வருகிறாள். வேலனும் சுந்தரியும் காதலர்கள். லட்சுமியும் அந்த கிராமத்தில் பணியாற்றும் கிராம வளர்ச்சி அலுவலரான செல்வமும் (வாசன்) காதலர்கள். வேலன் தன் தங்கைக்கும் கிராமத்தின் தலைவர் ராசப்பன் (மணிவண்ணன்) மகன் மாணிக்கத்திற்கும் (பொன்வண்ணன்) திருமணம் செய்ய முடிவுசெய்கிறான். மாணிக்கம் மோசமான நடத்தையுள்ளவன்.

கிராமத்து வழக்கத்தை மீறி செல்வம் நடந்துகொண்டதால் அவன் பஞ்சாயத்தில் தண்டிக்கப்படுகிறான். தான் செல்வம் மீது வைத்துள்ள காதலை அனைவர் முன்னிலையிலும் வெளிப்படுத்தி அவனைத் திருமணம் செய்கிறாள் லட்சுமி. அதற்கு பிறகு செல்வத்தைப் பற்றிய உண்மை தெரியவருகிறது. செல்வம் கிராம வளர்ச்சி அலுவலர் இல்லை. அவன் ஒரு காவல் அதிகாரி. அவன் வேலனைக் கைதுசெய்யும் திட்டத்தோடு அந்தக் கிராமத்திற்கு வந்துள்ளான். ஏனென்றால் செல்வத்தின் தந்தைக்கும் வேலனுக்கும் ஏற்பட்ட பிரச்சனையில் அவரைக் கொலை செய்த குற்றத்திற்காக வேலனைக் கைது செய்கிறான். வேலன் சிறைக்குச் சென்றதும் கிராமத்தின் சந்தையை நிர்வகிக்கும் பொறுப்பு மாணிக்கத்திடம் வருகிறது. போதுமான ஆதாரங்கள் இல்லாததால் நீதிமன்றம் வேலனை வழக்கிலிருந்து விடுதலை செய்கிறது. வேலன் தன் கிராமத்திற்கு வருகிறான். அவனது தங்கை வாழ்வு என்னவானது? அவனுக்கும் சுந்தரிக்கும் திருமணம் நடந்ததா என்பது மீதிக்கதை.

நடிகர்கள்
---------

* ராமராஜன் - வேலன்
* சுவாதி - சுந்தரி
* மணிவண்ணன் - ராசப்பன்
* ஆர். சுந்தர்ராஜன்
* சீனு - செல்வம்
* அபூர்வா - லட்சுமி
* வடிவுக்கரசி - குருவம்மா
* பொன்வண்ணன் - மாணிக்கம்
* பாண்டு - சங்கு
* பாலு ஆனந்த்
* விஸ்வநாத்
* ராஜப்பா
* ராஜேந்திர குமார்
* சின்னக்கண்ணு
* கந்தன்
* கே. ரமேஷ்ராஜ்
* ஆர். எஸ். சாமிராஜ்
* பத்மநாபன்
* சாத்தூர் சேதுபதி
* அசோக்ராஜன்
* மாஸ்டர் ஜாபர்
* பேபி கவிதா
* செல்லதுரை
* கோட்டை பெருமாள்
* கோவை செந்தில் - அய்யாக்கண்ணு
* அனுஜா
* கல்பனா

இசை
---

படத்தின் இசையமைப்பாளர் இளையராஜா. பாடலாசிரியர்கள் கங்கை அமரன், முகமது மேத்தா, காமகோடியன் மற்றும் அறிவுமதி.

பாடல் வரிசை| வ. எண் | பாடல் | பாடலாசிரியர் | பாடகர்கள் | காலநீளம் |
| --- | --- | --- | --- | --- |
| 1 | ஆலமரத்துக் குயிலே | அறிவுமதி | இளையராஜா, சுஜாதா | 5:02 |
| 2 | கண்மணிக்கு வாழ்த்து (பெண்குரல்) | காமகோடியன் | பவதாரிணி | 4:24 |
| 3 | கண்மணிக்கு வாழ்த்து (ஆண்குரல்) | காமகோடியன் | இளையராஜா | 4:24 |
| 4 | வயசுப்புள்ள வயசுப்புள்ள | அறிவுமதி | இளையராஜா, சுஜாதா | 5:08 |
| 5 | ஒத்த ரூபாவுக்கு ஒரு | மு. மேத்தா | அருண்மொழி, சுஜாதா | 5:00 |
| 6 | குட்டி நல்ல குட்டி | கங்கை அமரன் | அருண்மொழி | 5:03 |

மேற்கோள்கள்
-----------

1. ↑  "Annan (1999) Tamil Movie". spicyonion.com. 2015-04-04 அன்று பார்க்கப்பட்டது.
2. ↑  "Filmography of annan". cinesouth.com. 2006-10-29 அன்று மூலம் பரணிடப்பட்டது. 2015-04-04 அன்று பார்க்கப்பட்டது.
3. ↑  "Find Tamil Movie Annan". jointscene.com. 2011-03-21 அன்று மூலம் பரணிடப்பட்டது. 2015-04-04 அன்று பார்க்கப்பட்டது.
4. ↑  "A-Z (I) - INDOlink". indolink.com. 31 March 2009 அன்று மூலம் பரணிடப்பட்டது. 2015-04-04 அன்று பார்க்கப்பட்டது.
5. ↑  "பாடல்கள்".
**லைஃப் ஆஃப் எ கிங்** (*Life of a King*) என்பது ஜேக் கோல்ட்பெர்கர் இயக்கிய 2013 ஆம் ஆண்டு வெளியான அமெரிக்க நாடகத் திரைப்படமாகும். இப் படத்தில் கியூபா குடிங் ஜூனியர், டென்னிஸ் ஹேஸ்பெர்ட், லிசாகே ஹாமில்டன் ஆகியோர் நடித்துள்ளனர் .

கதைச்சுருக்கம்
--------------

இளமையில் செய்த ஒரு குற்றச் செயலுக்காக 20 ஆண்டுகளை சிறையில் கழித்துவிட்டு 45 வயதில் வெளியே வருகிறார் யூஜின் (கியூபா குடிங் ஜூனியர்). சிறையில் இருந்து வந்தவர் என்பதால் வாழ்க்கை கடினமானதாக இருக்கிறது. பல சிரமங்களுக்கு இடையில் வாசிங்டன் சிடி உயர்நிலைப்பளியில் பாதுகாவலர் பணியில் சேர்கிறார். அங்கே பதின்மத்தின் இறுதியில் உள்ள மாணவர்கள் பலர் போதைப் பொருட்களை பாவித்தல், குற்ற உலகுடன் தொடர்பு கொள்ளுதல் என அவர்களின் எதிர்காலத்தை தொலைக்கும் நிலையில் உள்ளனர். 

சிறுவயதில் தன்னை யாரும் ஆற்றுப்படுத்தாத்தால் தன் வாழ்வு தலை கீழாக ஆனதைப்போல இவர்கள் வாழ்வும் ஆகக்கூடாது என எண்ணுகிறார். அந்த மாணவர்களை அதிலிருந்து மீட்க ஒரு திட்டம் வகுக்கிறார். ஒரு வாடகைக் கட்டடத்தில் சதுரங்க விளையாட்டு மையத்தை உருவாக்குகிறார். சிறையில் தான் கற்றுக் கொண்ட சதுரங்க நுட்பத்தை வழி மாறிப்போகும் நிலையில் உள்ள மாணவர்களுக்கு கற்றுத் தருகிறார். அதன் வழியாக அவர்களின் கவனத்தை திசைத் திருப்புகிறார். இவ்வாறு அவரிடம் பயிற்சி பெற்ற மாணவனான தஹிம் (மால்கம் மேஸ்) அமெரிக்க கிராண்டு மாஸ்டர் வாகையரில் கௌரவமான தோல்வியடைந்து பாராட்டுகளைப் பெறுகிறான்.

நடிகர்கள்
---------

* யூஜினாக கியூபா குடிங் ஜூனியர்
* செர்சியாக டென்னிஸ் ஹேஸ்பெர்ட்
* ஷீலா கிங்காக லிசாகே ஹாமில்டன்
* தஹிமாக மால்கம் மேஸ்
* ரோண்டாவாக ஜெய்தா-இமான் பெஞ்சமின்
* டேனியல் ரோஸ்
* கெவின் ஹென்ட்ரிக்ஸ் வேர்க்கடலையாக
* ஜே. தாமஸ் கெய்ன்ஸாக பிளேக் கூப்பர் கிரிஃபின்

வெளியீடு
--------

இந்தத் திரைப்படம் 2013 லாஸ் ஏஞ்சல்ஸ் திரைப்பட விழாவில் திரையிடப்பட்டது. மேலும் பொதுமக்களுக்கான அமெரிக்க வெளியீட்டை 2014 சனவரி 17 அன்று மில்லினியம் என்டர்டெயின்மெண்ட் வெளியிட்டது.

வரவேற்பு
--------

*லைஃப் ஆஃப் எ கிங்* விமர்சகர்களிடமிருந்து கலவையான விமர்சனங்களைப் பெற்றது. வாசிங்டன் போஸ்ட் இப்படத்திற்கு நான்கு நட்சத்திரங்களில் மூன்று நட்சத்திரங்களை வழங்கியது. விமர்சகர்களின் மதிப்புரைகளின் அடிப்படையில் 100க்கு 52 மதிப்பீட்டை மதிப்பாய்வு திரட்டல் இணையதளமான Metacritic வழங்கியது.

குறிப்புகள்
-----------

1. ↑  "Life of a King (2014)". Box Office Mojo. March 17, 2021 அன்று பார்க்கப்பட்டது.
2. ↑  "Life of a King (2013)". *IMDb*. March 17, 2021 அன்று பார்க்கப்பட்டது.
3. ↑  "Blake Cooper Griffin". IMDb. March 17, 2021 அன்று பார்க்கப்பட்டது.
4. ↑  Bahr, Lindsey (December 10, 2013). "'Life of a King': Cuba Gooding Jr. teaches chess to troubled DC teens". *Entertainment Weekly's EW.com*. March 17, 2021 அன்று பார்க்கப்பட்டது.
5. ↑  Mike Fleming Jr. "Millennium Acquires U.S. On 'Life Of A King'". *Deadline Hollywood*. March 17, 2021 அன்று பார்க்கப்பட்டது.
6. ↑  "Life of a King". *Metacritic*. CBS Interactive. March 17, 2021 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *லைஃப் ஆஃப் எ கிங்*
* அதிகாரப்பூர்வ இணையதளம்
**கோரைப்பாம்பு** அல்லது **பச்சை தண்ணீர் பாம்பு** (Atretium schistosum) என்பது ஒரு நஞ்சில்லாத தண்ணீர் பாம்பு இனமாகும் இது தெற்கு ஆசியாவில் காணப்படுகிறது.

பரவல்
-----

இப்பாம்புகள் இலங்கை, இந்தியா, வங்கதேசம், நேபாளம், இந்தியாவில் தெற்கு அட்சரேகை தீபகற்ப இந்தியாவில் 15 பாகை வடக்கிலும், கிழக்கு கடற்கரையில் இருந்து உத்தரகாண்ட் மநிலம்வரையிலும், பெங்களூரை சுற்றி பொதுவான இருக்கும் என அறியப்ப்படுகிறது. தமிழகத்தின் வட ஆற்காடு மாவட்டம், ஆந்திரத்தின் காக்கிநாடா பகுதிகளில் கடல் மட்டத்திலிருந்து 1000மீ (3280அடி) உயரம் வரை காணப்படுகிறது. பெரும்பாலும் வட இந்தியாவில் காணப்படுவதில்லை.

விளக்கம்
--------

இதன் தலை மெல்லியதாக இருக்கும். நிறம் ஆலிவ் பச்சை நிறத்துடனும் அடிப்பகுதி ஆரஞ்சு அல்லது மஞ்சள் நிறத்தில் இருக்கும். சில நேரங்களில் பக்கவாட்டில் இளஞ்சிவப்பு அல்லது ஊதா கோடுகள் இருக்கும். வால் நீளம் மொத்த நீளத்தில் நான்கில் ஒரு பங்காகவோ மூன்றில் ஒரு பங்காகவோ இருக்கும்.

பெண் பாம்புகள் 70 முதல் 75 செ.மீ.நீளமும், ஆண் பாம்புகள் 50 முதல் 60 செமீ நீளம் இருக்கும். இப்பாம்பினங்களில் 87 செ.மீ. நீளமானதுவரை அளவிடப் பட்டுள்ளது.

நீர் தேங்கிய குளம் குட்டை அருகில் அல்லது சுற்றியுள்ள தாவரங்கள் மத்தியில் காண முடியும்.

பழக்க வழக்கங்கள்
----------------

தண்ணீரிலோ அல்லது சுற்றியுள்ள தாவரங்களுக்கு இடையிலோ வாழ்கின்றன.
பகளில் இரை தேடக்கூடி பாம்பு இது என்றாலும், இரவிலும் காணப்படுகிறது. கையாளும் போது இந்த பாம்புகள் அரிதாகவே கடிக்கும் என்று அறியப்படுகிறது. கோடை காலத்தில் வளையில் நீண்ட துயில் கொள்கின்றன.

இதன் முதன்மையான உணவு தவளைகள், தலைப்பிரட்டைகள், மீன்கள், நண்டுகள் போன்றவற்றை ஆகும். இதன் இரையை பக்கவாட்டில் தாக்கி பிடிக்கும் இந்த பாம்பு இரையை விரைவாக கடந்து சென்று திடீரென்று தனது தலையை திருப்பி இரையைக் கவ்வும். இப்பாம்புகள் கொசுக்களின் குடம்பிகளை சாப்பிடுவதாக அறியப்படுகிறது.

இனப்பெருக்கம்
-------------

இது பருவ மழைக்காலத்தில் முட்டையிட்டு குஞ்சு பொரித்து தன் இனத்தை பெருக்குகிறது. இதன் முட்டைகள் வெள்ளையாகவும், மென்மையாகவும் இருக்கும் 30 இருந்து 35 மி.மீ நீளம் கொண்டவை. இவை முட்டை இடும் காலம் சனவரி முதல் ஏப்ரல் மாதம் வரையாகும். புதிதாகப் பிறந்த பாம்புகளின் நீளம் 16.6 செ.மீ தொடக்கம் 17.5 செ.மீ நீளம் வரை இருக்கும்.

பிறமொழிகளில்
------------

* கன்னடம் - பர்ம்யா (Barmmya).
* தெலுங்கு - நல்ல வச்லகில்லீ (Nalla wahlagillee)
* சிங்களம் - தியா வர்ணயா (Diya Warnaya)

மேற்கோள்கள்
-----------

* Boulenger, George A. 1890 The Fauna of British India, Including Ceylon and Burma. Reptilia and Batrachia. Taylor & Francis, London, xviii, 541 pp.
* Cantor, T. E. 1839 Spicilegium serpentium indicorum [parts 1 and 2]. Proc. Zool. Soc. London, 7: 31-34, 49-55.
* Daudin 1802 Histoire Naturelle, Générale et Particulière des Reptiles. vol. 7. Paris: Dufart [1802], 436 pp.
* Günther, A. 1898 Notes on Indian snakes in captivity. Ann. Mag. Nat. Hist. (7) 1: 30
* Wall, FRANK 1921 Ophidia Taprobanica or the Snakes of Ceylon. Colombo Mus. (H. R. Cottle, govt. printer), Colombo. xxii, 581 pages
**ஏஜ் ஆஃப் எம்பயர்ஸ்** (*Age of Empires*) என்பது தொடர் கணினி விளையாட்டுகள் ஆகும். ஆன்செம்பிள் ஸ்டுடியோஸ் நிறுவனத்தால் உருவாக்கப்பட்டு மைக்ரோசாப்ட் ஸ்டுடியோவால் 1997 வெளியிடப்பட்டது. ஏஜ் ஆஃப் எம்பயர்ஸ்-க்கு பிறகு ஏழு பதிப்புகள் வெளியிடப்பட்டுள்ளன. இது ஒரு வரலாற்று நிகழ்நேர வியூக விளையாட்டு. இவ்விளையாட்டில் இரண்டு விதமாக விளையாடலாம் - ஒன்று ஏதாவதொரு வரைபடத்தில் ஆடும் ஆட்டம் மற்றொன்று தொடர்ச்சியான விளையாட்டு (campaign).

ஏஜ் ஆஃப் எம்பயர்ஸ் I ஆனது வரலாற்று காலங்களில் ஐரோப்பா மற்றும் ஆசியாவில் நடந்த நிகழ்வுகளை அடிப்படையாக் கொண்டது. ஏஜ் ஆஃப் எம்பயர்ஸ் கற்காலம் முதல் தற்காலம் வரை நடக்கும் நிகழ்வுகளை அடிப்படையாக கொண்டது.அதன் விரிவாக்கமான தி ரைஸ் ஆஃப் ரோம் ஆனது ரோம் நாட்டு அரசரின் எழுச்சியைப் பற்றியது.தி ஏஜ் ஆஃப் கிங்ஸ் ஆனது இரண்டாவது தொடராகும்.அதன் விரிவாக்கம் தி கன்கொயரர்ஸ்(Conquerors) ஸ்பெயின் மற்றும் மெக்சிகோ வில் நடைபெறும் நிகழ்வுகளை அடிப்படையாக கொண்டது.அதன் பிறகு மூன்றாவது தொடர் ஏஜ் ஆஃப் எம்பயர்ஸ் III வெளி வந்தது.இதன் விரிவாக்கம் தி வார்ச்சீஃப்ஸ் மற்றும் ஆசியன் டயனஸ்டிஸ்.இவை முறையே ஐரோப்பா மற்றும் ஆசியாவில் நடக்கும் நிகழ்வுகளை அடிப்படையாக கொண்டது.இவை அமெரிக்காவில் ஐரோப்பிய குடியேற்றம் நடந்த காலத்தை அடிப்படையாக கொண்டது.தற்பொழுது ஏஜ் ஆஃப் எம்பயர்ஸ் ஆன்லைன் வெளிவந்துள்ளது

### விளையாட்டுத் தொடர்களின் பட்டியல்

* ஏஜ் ஆஃப் எம்பயர்ஸ்: தி ரைஸ் ஆஃப் ரோம்
* ஏஜ் ஆஃப் எம்பயர்ஸ் II: தி ஏஜ் ஆஃப் கிங்ஸ்; தி கன்கொயரர்ஸ்
* ஏஜ் ஆஃப் எம்பயர்ஸ் III :தி வார்ச்சீஃப்ஸ்; ஆசியன் டயனஸ்டிஸ்
* ஏஜ் ஆஃப் மைதாலஜி: தி டைடன்ஸ்
**பிளேஸ்டேசன் 2** (ஜப்பானிய மொழி: プレイステーション2) சோனி நிறுவனத்தின் பிளேஸ்டேசன் இயந்திரத்தின் அடுத்த தலைமுறைக்கான தயாரிப்பான பிளேஸ்டேசன் 2 நிகழ்பட ஆட்ட இயந்திரம் 1999 ஆம் ஆண்டு ஆரம்பத் தயாரிப்பில் இருந்தது. ஜப்பானில் முதன்முறையாக மார்ச் 4, 2000 ஆம் ஆண்டு வெளியிடப்பட்டது. இவ்வெளியீட்டைத் தொடர்ந்து வட அமெரிக்காவில் அக்டோபர் 26, 2000 மற்றும் ஐரோப்பாவில் நவம்பர் 24, 2000 அன்றும் வெளியிடப்பட்டதும் குறிப்பிடத்தக்கது. ஆறாம் தலைமுறையினருக்கான நிகழ்பட ஆட்டத் தயாரிப்பான பிளேஸ்டேசன் உலக வரலாறுகளில் அதிகளவு விற்பனையான இயந்திரம் என்ற சாதனையைப் பெற்றது. மார்ச் 31, 2006 ஆம் ஆண்டின் கணக்கெடுப்பின் படி சுமார் 120 மில்லியன் இயந்திரங்கள் விற்பனையாகியுள்ளது குறிப்பிடத்தக்கது. மேலும் இச்சாதனையானது சேகா நிறுவனத் தயாரிப்பான ட்ரீம்கேஸ்ட் நிகழ்பட ஆட்ட இயந்திரத்தின் விற்பனை சாதனை முறியடித்திருப்பதாக உள்ள சாதனையாகும். மேலும் ஜூலை 2006 கணக்கெடுப்பின்படி பிளேஸ்டேசன் இயந்திரம் தனது போட்டி நிறுவனங்களின் தயாரிப்புகளான எக்ஸ் பாக்ஸ், கேம்கியூப், எக்ஸ் பாக்ஸ் 360 போன்ற இயந்திரங்களின் விற்பனையைக் காட்டிலும் பெரிதளவு விற்பனை செய்யப்பட்டது குறிப்பிடத்தக்கது.

மேற்கோள்கள்
-----------

1. ↑  "Cumulative Production Shipments of Hardware / PlayStation®2". Sony Computer Entertainment. 2012-06-09 அன்று மூலம் பரணிடப்பட்டது. 2006-09-30 அன்று பார்க்கப்பட்டது.

வெளியிணைப்புகள்
---------------

* பிளேஸ்டேசன் 2 இணையத்தளம்
**கதிர்வீச்சளவு** (*radiation exposure*) என்பது மருத்துவத் துறையில் பயன்படுத்தப்படும் எக்சு மற்றும் காமாக் கதிர்களின் அளவாகும். இன்று பெருமளவில் மருத்துவத்துறையில் நோயினைக் காணவும், குணப்படுத்தவும் எக்சு மற்றும் காமாக் கதிர்கள் பயன்படுகின்றன. ஓர் இலக்கு அல்லது ஒரு மூலத்திலிருந்து வெளிப்படும் கதிர்கள் ஒரு புள்ளியை அடைந்து பின் பயன்படுத்தப்படுகின்றன. இவ்வாறு ஒரு புள்ளியை அடையும் கதிரின் அளவு கதிர்வீச்சளவு எனப்படுகிறது. இது பழைய அலகு முறையில் இராண்டஜன் அலகிலும் இப்போதைய SI அலகிலும் அக்கதிர்கள் தோற்றுவிக்கும் அயனிகளின் இயக்க ஆற்றல் அடிப்படையிலும் அளவிடப்படுகின்றன. (கெர்மா-KERMA) இந்த அலகிற்கு எந்த பெயரும் இல்லை. கதிர் வீச்சிலிருந்து உடல் அல்லது பிறபொருட்களால் ஏற்றுக் கொள்ளப்படும் கதிர்வீச்சின் ஆற்றல் கதிர் ஏற்பளவு எனப்படும்.

இன்று பல கதிர் ஐசோடோப்புகள் அண்மைக் கதிர் மருத்துவத்தில் பயன் படுத்தப்படுகின்றன.அதுபோல் அணுக்கரு மருத்துவத்திலும் பயன்படுகின்றன.ஒரு கதிர்கருவிலிருந்து ஒரு மீட்டர் தொலைவில் எட்டு மணிநேரத்தில்-இது பணி நேரம்- வந்தடையும் கதிர்வீச்சளவு

```
        Ex = 4.4 *E*C R
```

.

என்று கணிக்கப்பட்டுளது.இங்கு

```
R என்பது இராண்சனிலும்
```

```
E என்பதுஆற்றல்-MeV.டிலும்
```

```
C என்பது எத்தனைக் கியூரி கதிர் கரு உள்ளதென்பதனையும் குறிக்கிறது.
```

எடுத்துக்காட்டிற்காக,குரோமியம் 51 ஐ எடுத்துக்கொள்வோம்.குரோமியம் வெளிப்படுத்தும் கதிர்களின் ஆற்றல் E =0.323 MeV.நாம் எடுத்துக் கொண்ட குரோமியத்தின் அளவு 10 மில்லிக் கியூரி என்றும் கொண்டால்,

```
 EX =4.4*0.323*0.01 (மில்லிக் கியூரி , கியூரியாக மாற்றப்பட்டுள்ளது).இப்போது,
```

```
Ex =0.014212 R
```

```
     =14.2 mR ஆகும்.
```
முரியா மனிதன்முரியா பெண்கள்முரியா பழங்குடி ஆண் - பெண்
**முரியா மக்கள்** (**Muria**) பழங்குடி மக்கள் ஆவார். இந்திய அரசு, இம்மக்களை பட்டியல் பழங்குடியினத்தில் வைத்து கல்வி, பொருளாதார சலுகைகள் வழங்குகிறது. முரியா மக்கள், கோண்டுகளின் ஒரு பிரிவினர் ஆவார். முரியா மக்கள் சத்தீஸ்கர் மாநிலத்தின் பஸ்தர் மாவட்டக் காடுகளில் கூட்டமாக சேர்ந்து வாழ்கின்றனர். அனைத்துண்ணிகளான முரியா மக்கள் மது பானம் விரும்பி பருகுவர். முரியா பழங்குடி மக்கள் பாரம்பரியமாக ஒற்றுமையுடன் கூட்டாகக் காடுகளில் உள்ள காய்-கனிகள், இறைச்சிக்கான உணவு, தேன் சேகரித்து தங்கள் பொருளாதாரத்தை வளர்த்துக் கொள்கின்றனர்.

திருமணத்திற்கு முன், முரியா பழங்குடி இளம் காதலர்கள் பாலுறவில் ஈடுபட தனித் தங்குமிடங்கள் அமைத்துள்ளனர். பெண் கர்ப்பம் தரித்த பிறகே, ஆணுடன் திருமணம் நடத்தி வைக்கும் வழக்கம் உள்ளது.

நடன அலங்கரிப்பில் முரியா பெண்கள்
முரியா நடனம், பஸ்தர் மாவட்டம்

வாழிடம்
-------

முரியா மக்கள் தண்டகாரண்யம் பகுதிகளில் ஒன்றான கிழக்கு மத்தியப் பிரதேசம் மற்றும் சத்தீஸ்கர் மாநிலத்தின் பஸ்தர் மாவட்டத்தின் பாயும் இந்திராவதி ஆற்றுப் பகுதியில் கூட்டம் கூட்டமாக வாழ்கின்றனர்.

சமயம்
-----

முரியா மக்கள் ஆன்ம வாத நம்பிக்கை கொண்டோர் எனிலும் குல தெய்வங்களையும் வழிபடுகின்றனர்.

மேற்கோள்கள்
-----------

### ஆதார நூற்பட்டியல்

* Das, Shiva Tosh (1989). *Life Style Indian Tribes: Locational Practice*. **3**. Dehli: Gian Publishing House. பன்னாட்டுத் தரப்புத்தக எண்:978-81-212-0058-5. .
* Gell, Alfred (1986). "Newcomers to the world of goods: consumption among the Muria Gonds". in Arjun, Appadurai. *The Social Life of things: Commodities in Cultural Perspective*. Cambridge: Cambridge University Press. பக். 110–40. பன்னாட்டுத் தரப்புத்தக எண்:978-0-521-32351-2. .
* "Premarital Sex". *Sex and Society* **3**. (2010). New York: Marshall Cavendish. 663–66. ISBN 978-0-7614-7908-6.

விக்கிமீடியா பொதுவகத்தில்,  
 ***முரியா மக்கள்***   
என்பதின் ஊடகங்கள் உள்ளன.
**லலிதா பரமேஸ்வரி கோயில்** என்பது சென்னை மாவட்டம் மாடம்பாக்கத்தில் அமைந்துள்ள அம்மன் கோயிலாகும்.  இந்தக் கோயிலில் பதினென் சித்தர்கள் சன்னதிகள் அமைந்துள்ளது.

சன்னதிகள்
---------

இத்தலத்தின் மூலவர் பச்சக்கல்லில் அமைந்த மகாமேரு அம்பிகையாவார். சேஷாத்திரி சாமிகள், குருவாயூரப்பன், சக்தி பீட கணபதி, வள்ளி தெய்வானை உடனுறை சுப்பிரமணியர், ஆஞ்சநேயர், கோதண்டராமர், நாகராஜர், முனீஸ்வரர், பச்சைக்கல் ராஜ காளியம்மன், தட்சிணாமூர்த்தி, காமதேனு, நால்வர், நந்திகேசுவரர், மகாவிஷ்ணு, பிருந்தா சன்னதிகள் ஆகியன உள்ளன. 

நவகிரகங்களுக்கு சன்னதி இல்லை. பாம்பாட்டி சித்தர், கஞ்சமலை சித்தர், கருவூரார், வள்ளலார், குதம்பை சித்தர், கபிலர் சித்தர், சென்னிமலை சித்தர், கடுவெளி சித்தர், பட்டினத்தடிகள், இடைக்காடர், அழுகணி சித்தர், அகப்பேய் சித்தர், கைலாய கம்பளிச் சட்டமுனி சித்தர், சிவவாக்கியர், சட்டைமுனி, புலிப்பாணி, காக புஜண்டர், போகர் ஆகிய சித்தர்களின் சன்னதிகள் உள்ளன.

தலசிறப்பு
---------

மகாமேரு அம்பிகை மூலவராக உள்ளார். இவரை பெண்கள் சென்று அபிசேகம் செய்யவும், பூசை செய்யவும் அனுமதியுண்டு.
பதினென் சித்தர்களும் வாகனங்களுடன் உள்ளனர்.

ஆதாரங்கள்
---------

1. 1 2 3  "Temple : Temple Details - - - Tamilnadu Temple - லலிதா பரமேஸ்வரி".
**பிளேஸோபீடியா** விக்கிப்பீடியாவுடன் கூகிள் தேசப்படங்களை இணைக்கும் இணையமூடான முறையாகும். இது ஐக்கிய இராசியத்தின் எனது சமூகம் எனப்பொருள்படும் மைசொசாயட்டியினாரால் செப்டெம்பர் 2005 முதல் ஆரம்பித்து நிர்வாகிக்கப் படுகின்றது. 

பயனர்கள் தேசப்படத்தில் இடங்களைக் குறிக்கவியலும் (போதுமான அளவுத்திட்டத்தின் கீழ்) பின்னர் அதை ஆங்கில விக்கிப்பீடியாக் கட்டுரையுடன் இணைக்கவியலும். பின்னர் யாராவது தேசப்படத்தைப் பார்வையிடும் போது விக்கிப்பீடியாவுடன் இணைக்கும் குண்டூசியானது காட்சியளிக்கும் அத்துடன் அவ்விணைப்பைத் தந்தவரின் பெயர் விபரங்களும் காண்பிக்கப்படும். திருத்தங்களும் மீள்பரிசீலனைகளை பிளேஸோபீடியாவிற்கு வேலை செய்பவர்கள் மேற்கொள்வார்கள்.

KML கோப்பூடாக கூகிள் ஏர்த் பயன்ர்களும் இதனைப் பார்வையிட முடியும். இப்பக்கமானது RSS ஊட்டுக்களை அளிக்கின்றது. 

பல்வேறு பட்ட திட்டங்கள் கூகிள் ஏர்த்துடன் இணைப்பதற்க்கக ஆரம்பிக்கப் பட்டுள்ள பொழுதும் ஆள்கூறுகளைப் பயன்படுத்துவதால் பயனர்களின் உதவி தேவைப் படுகின்றது.

வெளியிணைப்புக்கள்
-----------------

* பிளேஸோபீடியா இணையத்தளம்
* ஒத்த திட்டங்கள்
	+ Alder-digital.de பரணிடப்பட்டது 2006-10-24 at the வந்தவழி இயந்திரம் ஆங்கில் விக்கிப்பீடியாக் கட்டுரைகளுக்கான ஆள்கூறுகள்
	+ Pintomap.com ஆங்கில் விக்கிப்பீடியா கட்டுரைகளைக் காட்டும் கூகிள் தேசப்படம்
	+ Geonames.org Googகூகிள் தேசப்படம் விக்கிப்பீடியாக் கட்டுரைகளைக் இடங்களுடன் சிறு விளக்கங்களுடன் காட்டும்
	+ WikiMapia.org கூகிள் தேசப்படத்தினூடான பயனர்களால் உருவாக்கப்பட்ட லேபல்கள்.
**முரிக்கா பெருங்கோவில்** (ஆங்கிலம்: Cathedral Church of Saint Mary in Murcia; எசுப்பானியம்: Iglesia Catedral de Santa María en Murcia) என்பது எசுப்பானியாவில் அமைந்துள்ள முரிக்கா எனும் நகரத்தில் அமைந்துள்ள உரோமன் கத்தோலிக்கப் பெருங்கோவில் ஆகும். இதுவே முரிக்காத் திருச்சபையின் ஆசனப் பெருங்கோவில் ஆகும். 1394 ஆம் ஆண்டில் இதன் கட்டுமானப்பணிகள் ஆரம்பமாயின. இதன் கட்டுமானப்பணிகள்1467 ஆம் ஆண்டின் ஒக்டோபர் மாதத்தில் முடிவடைந்திருக்கலாம். பத்தாம் அல்ஃபொன்சோ மன்னனது சடலம் இப்பெருங்கோவிலிலேயே அடக்கம் செய்யப்பட்டுள்ளது.

இது பல்வேறு கட்டிடக்கலைகளையும் தன்னகத்தே கொண்டுள்ளது. உட்பகுதி கோதிக்காகவும் முகப்பு பரோக் கட்டிடக்கலையாகவும் காணப்படுகிறது. இம்முகப்பு வலேன்சிய சிற்பி கற்றும் கட்டிடக்கலை வடிவமைப்பாளரான ஜேமி போர்ட் ஐ மெலியா (Jaume Bort i Meliá)

மணிக் கோபுரம்
-------------

இம்மணிக் கோபுரம் 1521 தொடக்கம் 1791 வரையான காலப்பகுதியில் கட்டப்பட்டது. இதன் உயரம் 90 மீற்றர்கள் (300 அடி) ஆகும். இதுவே எசுப்பானியாவிலேயே உயரமான மணிக்கூண்டு (campanile) ஆகும்.

வெளி இணைப்புக்கள்
-----------------

* Merklin & Schütze pipe organ
* Interactive Tour
* The Cathedral பரணிடப்பட்டது 2006-05-06 at the வந்தவழி இயந்திரம் and a Picture Gallery பரணிடப்பட்டது 2014-10-11 at the வந்தவழி இயந்திரம் from the Murcia City Official Tourism Site.
* Photos
* (எசுப்பானியம்) Diocese of Cartagena
**கதிர்காம மாலை** சரசுவதி மகால் நூலகத்தின் தமிழ்த்துறையில் இடம்பெற்றுள்ள, கதிர்காம முருகனைப் போற்றும் சுவடி நூலாகும்.

சிறப்பு
-------

மாலை வகை சிறுநூல்கள் சொல்லழகும் பொருளழகும் பெற்று விளங்கும். மாலை என்று அழைக்கப்படுகின்ற பிரபந்தத்தின் பொருளைப் பற்றி எண்ணும்போது பூக்களால் தொடுக்கப்படுகின்ற மாலையை நினைவில் கொள்ளலாம். ஒரேவித பூக்களைக் கொண்டும் மாலை தொடுக்கலாம். பல்வேறு பூக்களையும் தழைகளையும் கொண்டும் மாலை தொடுக்கலாம். அவ்வாறே ஒரே பொருளை முன்னிட்டு அப்பொருளைப் பற்றிய பல்வேறு அம்சங்களைக் குறித்து ஒரே வகைப் பாவைக் கொண்டும் ஒரு நூலைப் பாடலாம் அல்லது பல்வேறு பாவினங்களைக் கொண்டும் பாடலாம்.

கதிர்காம ஆறுமுகம்
-----------------

கதிர்காம ஆறுமுகம் மேல் மாலை பாட அருள் வேண்டுமாய் உமையாள் ஈன்றெடுத்த கணபதி வேண்டி நிற்கும் காப்புச் செய்யுளுடன் தொடங்குகிறது.  நான்கு அடிகளைக் கொண்ட 30 பாடல்களுடன் இம்மாலை அமைந்துள்ளது. இப்பாமாலையில் ஒரு பாடலைக் காண்போம். 

|  |  |  |
| --- | --- | --- |
| "| என்னெஞ்சம் நானுமிடை ஞ்சல் படுந்துயரம்
உன்னெஞ் சரியாதோ உண்மையெனக் கேயுரையாய்
அன்னஞ்சிறு நடையாயன் புவள்ளிபங் காளர
கன்னெஞ்சோ நீதான் கதிர்காம வேலோனே | "|

ஏட்டை வைத்திருந்தவர்
--------------------

இந்த ஏட்டுச்சுவடியின் முதல் ஏட்டில் சுடலைமுத்து சுவடி என்ற குறிப்பு உள்ளதால், இச்சுவடியை வைத்திருந்தவர் பெயர் சுடலை முத்து என்பவராக இருக்கலாம்.

மேற்கோள்கள்
-----------

1. 1 2 3   மணி.மாறன், கதிர்காம மாலை, The Journal of the Thanjavur Maharaja Serfoji's Sarasvati Mahal Library and Research Centre, 2016, Vol.LVI, பருவ இதழ் 7, பக்.1-8
2. ↑  பாடல் எண்.9
சீனாவின் சிக்குவான் மாகாணத்தில் லெஷான் புத்தர் அமைப்பு 713 இல் ஆரம்பித்து 803 இல் முடிவடைந்தது.
**8ஆம் நூற்றாண்டு** என்ற காலப்பகுதி கிபி 701 தொடக்கம் கிபி 799 வரையான காலப்பகுதியைக் குறிக்கிறது.

உலகளாவிய நிகழ்வுகள்
-------------------

எட்டாம் நூற்றாண்டுக் காலப்பகுதியில் மத்திய கிழக்கு, வடக்கு ஆப்பிரிக்காவின் கரையோரப் பகுதிகள், மற்றும் ஐபீரியக் குடாநாடு ஆகிய பகுதிகள் இஸ்லாமிய அரபுக்களின் ஆக்கிரமிப்புக்குள்ளாயின. மேற்குலகத்தை நோக்கிய அரபுப் பேரரசின் விரிவு பல்கேரியர்கள், பைசண்டைனியர்கள் ஆகியோரால் நூற்றாண்டின் நடுப்பகுதியில் தடுத்து நிறுத்தப்பட்டது. நூற்றாண்டின் கடைசிக் காலத்தில் ஸ்கண்டினேவியாவின் வைக்கிங்குகள் ஐரோப்பா, மற்றும் மத்தியதரை நாடுகள் ஆகியவற்றைச் சூறையாடத் தொடங்கினர்.

போரோபுதூர்-இந்தோனேசிய புத்தத் தலம்
* போரோபுதூர் கட்டும் பணி துவங்கியது.
* புத்தரின் வாழ்க்கை வரலாறு கிரேக்க மொழியில் மொழிபெயர்க்கப்பட்டது.
* பல்கேரியர்கள் பலர் இஸ்லாமிற்கு மதமாற்றம் செய்யப்பட்டனர்.
* மெசோ அமெரிக்க நாகரிகத்தின் உச்சக் கட்டம்.
* 708 - 711, அரபு இராணுவம் சிந்து பகுதியைப் பிடித்தனர்.
* 717-718, கொன்ஸ்டண்டீனபோல் முற்றுகை. 20,000-32,000 அரபுக்கள் பல்கேரியர்களால் படுகொலை செய்யப்பட்டனர்.

கண்டுபிடிப்புகள்
----------------

* காகித உற்பத்தி சீனர்களிடம் இருந்து அரபுகளுக்கு அறிமுகமானது.

குறிப்பிடத்தக்கவர்கள்
---------------------

மேற்கோள்கள்
-----------

1. ↑  Roberts, J: "History of the World.". Penguin, 1994.
**தாமிரபரணி புஷ்கரம்** தமிழ்நாட்டில், திருநெல்வேலி மாவட்டத்தில், தாமிரபரணி ஆற்றில் கொண்டாடப்படுகின்ற விழாவாகும்.

தீர்த்த கட்டங்கள்
-----------------

குரு விருச்சிக ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது.  144 ஆண்டுகளுக்குப் பிறகு இவ்விழா அக்டோபர் 2018இல் கொண்டாடப்படுகிறது.   தாமிரபரணி ஆற்றின் இருகரைகளிலும் உள்ள 200 புஷ்கரணி படித்துறைகள் (தீர்த்தக்கட்டம்) சீர் செய்யப்பட்டு, பொதுமக்களின் தீர்த்தமாடலுக்காக ஆயத்தப்படுத்தப்பட்டன.  பொதிகை மலை தொடங்கி புன்னைக்காயல் வரை தாமிரபரணி ஆறு பாய்கின்ற 149 கிலோ மீட்டர் தூரத்தில் உள்ள 143 தீர்த்த கட்டங்களில் 64 தீர்த்த கட்டங்கள் மட்டுமே பக்தர்கள் நீராட ஏற்றதாக உள்ளன. அவ்வகையில் பல தீர்த்த கட்டங்களில் சிறப்பு ஆராதனைகள் நடைபெற்றன.

ஜடாயு தீர்த்தம்
---------------

ஜடாயு உயிர்நீத்த இடத்தில் ஜடாயு தீர்த்தம் தீர்த்தம் உள்ளது. 12 அக்டோபர் 2018 முதல் 22 அக்டோபர் 2018 வரை நடைபெறவுள்ள இவ்விழாவிற்காக, தாமிரபரணி நதியில் அமைத்து வழிபடப்படுவதற்காக இந்த தீர்த்தத்தில் புதிய படித்துறையும், தாமிரவருணி (தாமிரபரணி) அன்னை சிலையும் அகத்தியர் சிலையும் அமைக்கப்பட்டுள்ளன.

பிற புஷ்கரங்கள்
---------------

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.

மேற்கோள்கள்
-----------

1. ↑   வளம் தரும் புஷ்கரம், தி இந்து, 14 செப்டம்பர் 2017
2. ↑   அக்டோபரில் தாமிரவருணி புஷ்கரம் விழா: அமைச்சர்கள் ஆலோசனை, தினமணி, 22 மே 2018
3. ↑   Pushkaram in Tamirabharani after 144 years, The Hindu, 21 May 2018
4. ↑   அக்.11 முதல் 22 வரை தாமிரபரணி மகா புஷ்கரம்: 144 ஆண்டுகளுக்கு ஒரு முறை நிகழும் அபூர்வம், இந்து தமிழ், 14 சூலை 2018
5. ↑   தாமிரவருணி மஹா புஷ்கரம் கோலாகல தொடக்கம்: ஆளுநர் தொடங்கி வைத்தார்; ஆயிரக்கணக்கான பக்தர்கள் புனித நீராடல், தினமணி, 12 அக்டோபர் 2018
6. ↑   தாமிரவருணியில் புஷ்கரத் திருவிழா, 3 சூலை 2018
7. ↑   ஜடாயு தீர்த்தத்தில் தாமிரவருணி மஹா ஆரத்தி, தினமணி, 12 அக்டோபர் 2018

வெளியிணைப்புகள்
---------------

* தாம்ரபர்ணீ மஹா புஷ்கர் 2018
* நதிகளைப் பாதுகாப்பது நமது கடமை, தினமணி, 12 அக்டோபர் 2018
* மஹா புஷ்கரம்: தாமிரவருணியில் ஆதீனங்கள், ஜீயர்கள் புனிதநீராடல், தினமணி, 13 அக்டோபர் 2018
* தாமிரவருணி மகா புஷ்கர விழா: ஆத்தூர், முக்காணியில் ஆயிரக்கணக்கானோர் புனிதநீராடல், தினமணி, 21 அக்டோபர் 2018
* தாமிரவருணி நதியில் மஹா புஷ்கரம் நிறைவு: ஆழ்வார்திருநகரி சங்கணித்துறையில் புனித நீராடிய பக்தர்கள், தினமணி, 24 அக்டோபர் 2018

  


| * பா
* உ
* தொ
இந்தியாவில் புனித நீராடும் விழாக்கள் |
| --- |
| 
1. கங்கை *(2023)*
2. நர்மதை *(2024)*
3. சரஸ்வதி *(2025)*
4. யமுனை *(2026)*
5. கோதாவரி *(2015)*
6. கிருஷ்ணா *(2016)*
7. காவிரி *(2017)*
8. பீமா, தாமிரபரணி *(2018)*
9. பிரம்மபுத்திரா *(2019)*
10. துங்கபத்ரா *(2020)*
11. சிந்து *(2021)*
12. பிராணஹிதா (கோதாவரியின் உப நதி)*(2022)*

 |
| 
* *() குறிப்பிட்ட ஆற்றில் விழா நடைபெறும் ஆண்டு*

 |
பேராசிரியர் **தாமோதரன் எம். வாசுதேவன்** (*Damodaran M. Vasudevan*) என்பவர் அமிரிதா விசுவ வித்யாபீட மருத்துவக் கல்லூரியின் முதல்வராகவும், இந்தியாவின் கொச்சியின் அமிரிதா மருத்துவ அறிவியல் மற்றும் ஆராய்ச்சி நிறுவனத்தின் முதல்வராகவும் இருந்தார். 31.12.2009 அன்று ஓய்வு பெற்றபின்னும், கொச்சியின் அமிர்தா மருத்துவ அறிவியல் மற்றும் ஆராய்ச்சி நிறுவனத்தில் முதுநிலை திட்டங்கள் மற்றும் ஆராய்ச்சித் தலைவராகத் தொடர்கிறார். திருச்சூர் ஜூபிலி மிஷன் மருத்துவக் கல்லூரி மற்றும் ஆராய்ச்சி நிறுவனத்தில் மருத்துவ ஆராய்ச்சிக்கான ஜூபிலி மையத்தின் இயக்குநராகவும் உள்ளார்.

மருத்துவம் மற்றும் அறுவை சிகிச்சை இளங்கலை முடித்த பின்னர், 1971ஆம் ஆண்டில் அனைத்திந்திய இந்திய மருத்துவ அறிவியல் நிறுவனத்தில் உயிர் வேதியியலில் எம்.டி. பட்டம் பெற்றார். இதனைத் தொடர்ந்து, 1994ஆம் ஆண்டில் ராயல் நோயியல் கல்லூரி சகாவாக ஆனார். இவர் ஒவ்வாமை மற்றும் நோயெதிர்ப்புத் துறையில் நிபுணத்துவம் பெற்றுள்ளார். மேலும் புற்றுநோயிலும் விரிவான ஆய்வு மேற்கொண்டுள்ளார்.

திருச்சூர் அரசு மருத்துவக் கல்லூரியின் முதல்வராகவும் பணியாற்றியுள்ளார். இங்கிருந்து ஓய்வு பெற்ற பின்னர், மங்களூரில் உள்ள கஸ்தூரிபா மருத்துவக் கல்லூரி மற்றும் சிக்கிம் மணிப்பால் மருத்துவ அறிவியல் நிறுவனம் ஆகியவற்றில் முதல்வராக 2000இல் சேர்ந்தார். 2002 முதல் தற்போதைய பணியாற்றும் நிறுவனத்தில் பணியில் இருக்கிறார்.

தேசிய மருத்துவ அறிவியல் குழுமத்தின் தேர்ந்தெடுக்கப்பட்ட சகாவான வாசுதேவன், இந்திய மருத்துவ குழுவின் மதிப்புமிக்க *மரு. பி.சி.ராய் விருதை* 1994ஆம் ஆண்டில் அப்போதைய இந்தியக் குடியரசுத் தலைவரிடமிருந்து மருத்துவ கற்பித்தலில் சிறந்து விளங்கியமைக்காகப் பெற்றார். மருத்துவர் வாசுதேவன் தனது மாணவர்களால் அன்பான நினைவுகூரப்படுவார். உறுதியான ஆசிரியர், வழிகாட்டி மற்றும் உயிர் வேதியியலில் அறிஞர் எனப் பாராட்டப்படுகிறார். இவர் மருத்துவ மாணவர்களுக்கான உயிர் வேதியியல் பாடநூலை எழுதியுள்ளார். முதல் பதிப்பு 1995இல் வெளியிடப்பட்டது. 2016இல் எட்டாவது பதிப்பும் 9வது பதிப்பு 2019இல் வெளியானது. இந்த புத்தகம் இப்போது சர்வதேச அளவில் நன்கு அறியப்பட்டுள்ளது. ஸ்பானிஷ் மற்றும் சிலோவாக்கியா பதிப்புகள் ஏற்கனவே அச்சிடப்பட்டுள்ளன. மருத்துவ பாடநூல் உலகின் 23 நாடுகளில் பரவலாக விநியோகிக்கப்படுகிறது. டாக்டர் வாசுதேவன் பல் மாணவர்கள், துணை மருத்துவ மாணவர்களுக்கான பாடப்புத்தகங்களையும் எழுதியுள்ளார். இவர் 30 மாணவர்களின் முனைவர் பட்ட வழிகாட்டியாகவும் உள்ளார். 230க்கும் மேற்பட்ட ஆய்வுக் கட்டுரைகளை சக மதிப்பாய்வு அறிவியல் ஆய்விதழ்களில் வெளியிட்டுள்ளார்.

மேற்கோள்கள்
-----------

1. ↑  "Dr. Damodaran Vasudevan". *www.amrita.edu*. 2021-06-21 அன்று பார்க்கப்பட்டது.
2. ↑  "List of Fellows - NAMS" (PDF). National Academy of Medical Sciences. 2016. 19 March 2016 அன்று பார்க்கப்பட்டது.
3. ↑  DM Vasudevan; Sreekumari S; Kannan Vaidyanathan (2019) (in English). *Textbook of Biochemistry for Medical Students* (Ninth edition (2019) ). India: Jaypee Brothers Medical Publishers (published 1995). பக். 824. பன்னாட்டுத் தரப்புத்தக எண்:978-93-89034-98-1.

வெளி இணைப்புகள்
---------------

* பப்மில்
* அமெரிக்காவின் தேசிய புற்றுநோய் நிறுவனம் மேற்கோள் காட்டியது
* ஒரு கவர் கதை
* ஜி.எஸ்.ஐ.யின் சக
* உயிர் வேதியியலின் பாடநூல்
**பெரிய பாலம்பாக்கம் பிரசன்ன மார்க்கபந்து சுவாமி கோயில்** தமிழ்நாட்டில் வேலூர் மாவட்டம், பெரிய பாலம்பாக்கம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பிரசன்ன மார்க்கபந்து சுவாமி, மரகதாம்பிகை அம்மன் சன்னதிகளும், விநாயகர், முருகர், நவகிரகம், சன்டிகேஸ்வரர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி (சிவராத்திரி) மாதம் முக்கிய திருவிழா நடைபெறுகிறது. மார்கழி (ஆருத்தரா) மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
மியுசா எண்செட்டி

### வகைப்பாடு

தாவரவியல் பெயர் : *மியுசா எண்செட்டி Muse ensete*

குடும்பம் : **மியூசேசியீ** ( Musaceae)

இதரப் பெயர்
-----------

**அபிசினியன் வாழை'** 

பெரிய வாழை

மரத்தின் அமைப்பு
----------------

உயரமான மியுசா எண்செட்டி
வாழை மரங்களில் மிக உயரமானது. இது 25 முதல் 40 அடி உயரம் வளரக் கூடியது. இதனுடைய மரம் பொய் தண்டால் ஆனது. அடிப்பகுதியில் சதைப் பற்றுடன் கூடிய கிழங்கு உள்ளது. இதனுடைய இலைகள் பச்சையாகவும், நடுநரம்பு சிவப்பாகவும், இலைகளின் ஓரம் ஊதா சிவப்பு நிறத்திலும் உள்ளது.

வாழையிலிருந்து வளரும் பூங்கொத்து மேல்நோக்கி நேராக வளரும். கீழ்நோக்கி வளைந்து தொங்குவது கிடையாது. பூவடிச் செதில்கள் சிவப்பு நிறத்தில் இருக்கும். பூக்கள் வெள்ளை நிறத்தில் இருக்கும். இதில் சிறிய காய்கள் வருகின்றன. இதனுடைய பழங்களை சாப்பிட முடியாது. பழத்திற்குள்ளே மிக பெரிய விதைகள் உள்ளன.

காணப்படும் பகுதி
----------------

இது கிழக்கு மற்றும் மத்திய ஆப்பிரிக்காவின் ஈரமான காட்டுப் பகுதியில் வளர்கின்றன.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
கொத்தளம்
**கொத்தளம்** என்பது, கோட்டை மதில்களில் இருந்து வெளித் துருந்திக் கொண்டிருக்கும் ஓர்அமைப்பு ஆகும். சுற்று மதில்களின் மூலைகளிலும், சில சமயங்களில் நேரான மதில் பகுதிகளிலும் கொத்தளங்களை அமைப்பது உண்டு. இவை கோட்டையைத் தாக்கும் எதிரிகள் மீது பதில் தாக்குதல் நடத்துவதற்கு வசதியான இடங்களாக அமைகின்றன. இவை கோட்டைச் சுவர்களிலிருந்து வெளியே தள்ளிக்கொண்டு இருப்பதனால், இவற்றில் இருந்து அருகில் உள்ள பிற கொத்தளங்களையும் இரு புறங்களிலும் அமையக்கூடிய கோட்டைச் சுவர்களையும் முழுமையாகப் பார்க்க முடிவதுடன் மேற்குறித்த பகுதிகளில் எதிரிகளின் நடமாட்டம் இருக்குமானால் அவர்களை நோக்கித் தாக்குதல் நடத்தவும் முடியும். 

  

பழைய காலத்தில் கொத்தளத்தில் இருந்து வில்லும் அம்பும், ஈட்டி முதலிய படைக்கலன்களைப் பயன்படுத்தித் தாக்குதல் நடத்தப்பட்டது. பின்னர், கொத்தளங்களில் பீரங்கிகளைப் பொருத்தி வைத்திருந்தனர்.

படங்கள்
-------

* இத்தாலியின் கோப்பர்ட்டீனோ அரண்மனையில் கணப்படும் கொத்தளங்களில் ஒன்று.
* அங்கேரியில் உள்ள சிக்கிளோசு அரண்மனையின் கொத்தளங்களை மேலிருந்து பார்க்கும் தோற்றம்.
* 1841 இல் செனீவாவினதும் அதன் சுற்றுப் புறங்களினதும் தளப்படம். ஏராளமான கொத்தளங்களைக் கொண்ட மிகப்பெரிய அரண்கள் காணப்படுகின்றன. 10 ஆண்டுகளின் பின் இவை அழிக்கப்பட்டன.
* Plan of Tvrđa from 1861, in Osijek, குரோவாசியா. பெரும்பாலான அரண்கள் அகற்றப்பட்டுவிட்டன. சில மட்டுமே எஞ்சியுள்ளன
**அரசு கலைக் கல்லூரி, கோயம்புத்தூர்** *(Government Arts College, Coimbatore*) தமிழ்நாட்டில் கோயம்புத்தூர் நகரின் மையத்தில் 13.6 ஏக்கர் நிலத்தில் அமைந்துள்ள மிகத்தொன்மையான கல்வி நிலையங்களில் ஒன்றாகும். தன்னாட்சித் தகுதி பெற்ற இக்கல்லூரி பாரதியார் பல்கலைக்கழகத்தின் உறுப்புக் கல்லூரியாக உள்ளது..மத்திய மனிதவளத் துறை 2018 ஆம் ஆண்டு வெளியிட்ட பல்கலைக்கழகங்கள் மற்றும் கல்லூரிகளுக்கான தரவரிசைப் பட்டியலில் இக்கல்லூரி 33 ஆவது இடம் பிடித்தது.

வரலாறு
------

1852 ஆம் ஆண்டில் ஆங்கிலத்தைத் தாய் மொழியாகக் கொண்டவர்களுக்கான பள்ளியாக இக்கல்லூரி தொடங்கப்பட்டது. பின்னர் 1861-ஆம் ஆண்டில் இப்பள்ளி ஓர் இடைநிலைப் பள்ளியாக மாறியது. அதன் பிறகு, 1867-ஆம் ஆண்டில் ஓர் உயர் நிலைப் பள்ளியாகத் தரம் உயர்வு பெற்றது. தொடர்ந்து 1868 ஆம் ஆண்டு முதல் இளங்கலை படிப்பிற்கு முன்னதான துவக்கக்கலை வகுப்புகள் இங்கு தொடங்கப்பட்டன. 1870 ஆம் ஆண்டு இரண்டாம் நிலை கல்லூரியாக உயர்த்தப்பட்டது. சென்னை பல்கலைக்கழகம் அமைக்கப்படும் முன்னரே 1964 ஆம் ஆண்டு முதல் இக்கல்லூரி முதுகலை கல்லூரியாக தரமுயர்த்தப்பட்டது. இக்கல்லூரியின் மாணவர்கள் இந்திய விடுதலை இயக்கத்திலும் கலந்து கொண்டனர் என்பது குறிப்பிடத்தக்கது.

இதனையும் காண்க
--------------

* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* கோயம்புத்தூர் மாவட்டத்திலுள்ள கல்வி நிலையங்கள்

மேற்கோள்கள்
-----------

1. ↑  "Colleges affiliated to bharathiar university". Bharathiar University. மார்ச் 31, 2012 அன்று மூலம் பரணிடப்பட்டது. மார்ச் 26, 2012 அன்று பார்க்கப்பட்டது.
2. ↑  "கோவை அரசு கலைக் கல்லூரியின் தன்னாட்சி அந்தஸ்து மேலும் 5 ஆண்டுகளுக்கு நீட்டிப்பு: யுஜிசி அறிவிப்பு". *Hindu Tamil Thisai*. 2021-03-16 அன்று பார்க்கப்பட்டது.
3. ↑  "Colleges affiliated to bharathiar university". Bharathiar University. மார்ச் 31, 2012 அன்று மூலம் பரணிடப்பட்டது. March 26, 2012 அன்று பார்க்கப்பட்டது.
4. ↑  G, SAKTHIVEL MURUGAN. "தரவரிசைப்பட்டியலில் 10 தமிழக அரசுக் கலைக்கல்லூரிகள் இடம்பிடித்த பின்னணி!". *www.vikatan.com/*. 2021-03-16 அன்று பார்க்கப்பட்டது.

புற இணைப்புக்கள்
----------------

* அதிகாரப்பூர்வ இணையதளம்
**ஜெனின் கவர்னரேட்** (*Jenin Governorate*, அரபு மொழி: محافظة جنين‎ *Muḥāfaẓat Ǧanīn* ; எபிரேயம்: נפת ג'נין‎ *Nafat J̌anin* ) என்பது பாலஸ்தீனத்தின் 16 ஆளுநரகங்களில் ஒன்றாகும். இது மேற்குக் கரையின் வடக்குப் பகுதியைக் கொண்டுள்ளது. இதில் ஜெனின் நகரைச் சுற்றியுள்ள பகுதிகளை உள்ளடக்கியதாக உள்ளது.

பாலஸ்தீனிய மத்திய பணியகத்தின் 2007 ஆண்டைய மக்கள் தொகை கணக்கெடுப்பின்படி, ஆளுநரகத்தின் மக்கள் தொகை 256,619 ஆகும். இவர்கள் 47,437 வீடுகளில் வாழ்கின்றனர். மக்கள் தொகையில் 100,701 பேர் (அல்லது 39%) 15 வயதிற்குட்பட்டவர்கள். இவர்களில் 80,263 (அல்லது 31%) பேர் பதிவு செய்யப்பட்ட அகதிகள். பாலஸ்தீனிய புள்ளிவிவர பணியகத்தின் 1997 ஆண்டைய மக்கள் தொகை கணக்கெடுப்பின்படி, ஆளுநரகத்தின் மக்கள் தொகை 195,074 ஆகும். 

பாலஸ்தீனிய தேசிய அதிகாரசபையின் கட்டுப்பாட்டின் கீழ் இந்த ஆளுநரகத்தின் பெரும்பான்மையான நிலங்கள் உள்ளன. இவ்வாறு பாலஸ்தீன தேசிய அதிகாரசபையின் கட்டுபாட்டில் பெரும்பான்மையான நிலங்களைக் கொண்ட மேற்குக் கரையில் உள்ள ஒரே ஆளுநரகம் இதுதான். 2005 இல் காசாவிலிருந்து இஸ்ரேல் வெளியேறும் திட்டத்தின் ஒரு பகுதியாக இங்கிருந்த நான்கு இஸ்ரேலிய குடியேற்றங்கள் வெளியேற்றப்பட்டன.

வட்டாரங்கள்
-----------

### மாநகரங்கள்

* ஜெனின் (ஜெனின் முகாம் அடங்கும்)
* கபதியா

### நகராட்சிகள்

* அஜ்ஜா
* அராபா
* புர்கின்
* தஹியத் சபா அல்-கெய்
* டீர் அபு டாஃப்
* ஜபா
* காஃப்ர் டான்
* காஃப்ர் ராய்
* மீத்தலுன்
* சிலாத் அல் ஹரித்தியா
* சிலாத் அட்-தஹ்ர்
* யாபாத்
* அல்-யமுன்
* ஸபாப்தே

### கிராம சபைகள்

பின்வருவது 1,000 க்கும் மேற்பட்ட மக்கள்தொகை கொண்ட ஜெனின் கவர்னரேட்டில் உள்ள பாலஸ்தீனிய பகுதிகளின் பட்டியல்.

|  |  |  |
| --- | --- | --- |
| * 'அனின்
* அன்சா
* அராக்கா
* அர்னா
* அல்-அட்டாரா
* பார்தா சாம்பல்-ஷர்கியா
* பீட் காத்
* பிர் அல்-பாஷா
* டீர் கசலே
* பாஹ்மா
* பண்டக்மியா
* பக்வா
* ஜலமா
* ஜல்பன்
* ஜல்காமஸ்
* ஜூடைடா
* குஃபெரிட்
 | * மிர்கா
* மிசிலியா
* அல்-முகயீர்
* நாஸ்லெட் ஜீட்
* ரம்மனா
* சனூர்
* சாம்பல்-சுஹாதா
* ஐயா
* அட்-டாய்பா
* டைனிக்
* துரா அல்-கர்பியா
* உம் அர்-ரிஹான்
* உம் அட்-டட்
* சுபுபா
* யாபாத்
 |  |

ஆதாரங்கள்
---------

1. ↑  "Palestinian Population by Locality, Subspace and Age Groups in Years [Jenin Governorate]". Palestinian Central Bureau of Statistics (PCBS). 1997. 2012-03-04 அன்று மூலம் பரணிடப்பட்டது. 2010-12-25 அன்று பார்க்கப்பட்டது.
**அகிலன் கருணாகரன்** (பிறப்பு: பெப்ரவரி 29, 1980) இலண்டனைப் பிறப்பிடமாகவும், நியூசிலாந்தை வதிவிடமாகவும் கொண்ட ஈழத்துக் கலைஞர். இவர் நடிகர், நாடகாசிரியர். எழுத்தாளர்.

குடும்பம்
---------

இவரது தந்தை வட்டுக்கோட்டையைச் சேர்ந்த கருணாகரன். தாயார் பருத்தித்துறையைச் சேர்ந்த இந்திராணி. இளைய சகோதரன் ஐனகன்.

கல்வி
-----

வெலிங்டன் விக்ரோறியா பல்கலைக்கழகப் பட்டதாரி

கலைத்துறையில்
-------------

இவர் கலையின் மேலிருந்த ஆர்வத்தால் நியூசிலாந்து நாடகப் பள்ளியில் இணைந்து நாடகத்துறையை பயின்றதோடு நின்று விடாமல் பிரித்தானியாவுக்குப் பயணித்து இலண்டனில் உள்ள நாடக நிறுவனமான Tara Arts உடன் இணைந்தும் பணியாற்றியிருக்கிறார். இதனூடாக ஜேர்மனி, அவுஸ்திரேலியா, நோர்வே, கனடா, இந்தியா ஆகிய நாட்டுக் கலைஞர்களுடனும் இணைந்து செயற்பட்டுள்ளார்.

அகரம்
-----

இவர் அகரம் என்ற பெயரில் ஒரு நிறுவனத்தை உருவாக்கி அதனூடாக தெற்காசிய எழுத்தாளர்களை இணைத்து Aotearoaவில் விழா ஒன்றை நடாத்தியிருக்கிறார். இதனூடக Aotearoaவில் தெற்காசியாவின் எழுத்தாளர்கள் பங்குபற்றிய முதல் நிகழ்ச்சியை நடத்திய பெருமை அகரம் நிறுவனத்திற்குச் சேர்கிறது. இவர் உருவாக்கிய அகரம் நிறுவனம் தெற்காசிய எழுத்தாளர்களின் அபிவிருத்தித் தியேட்டர் நிறுவனங்களில் ஒன்றாக இன்றும் தொடர்ந்து சேவை செய்து கொண்டிருக்கிறது. இவர் Tawata என்ற நிறுவனத்தின் ஒரு துணைத் தயாரிப்பாளராகவும் செயல்பட்டுக் கொண்டிருக்கிறார். இவர் 2019இல் Belvoir St Theatre தயாரிக்கும் நாடகத்தில் நடித்துக்கொண்டு Sydney Arts Festivalஇல் Auckland Theatre Companyக்காகவும் நாடகமொன்றை நெறியாள்கை செய்ய இருக்கிறார்.

அகிலனின் பங்களிப்பில் வெளியானவை
-------------------------------

* The Mourning After - Aotearoaவின் முதல் முழு நீள, சிறிலங்காவை மையப்படுத்திய நாடகம்
* Anchorite
* Light vs Dark (The Adventures of Rama)
* Swabhoomi - Borrowed Earth
* Tea (குடும்ப நாடகம் - Auckland நகரில் நடந்த கலைவிழாவில்)

### விருதுகள்

* The Bruce Mason Playwriting விருது
* Auckland theatre award

வெளியிணைப்புகள்
---------------

மேற்கோள்கள்
-----------



1. ↑  "Bachelor of Performing Arts (Acting), Toi Whakaari, 2007". 2019-03-27 அன்று மூலம் பரணிடப்பட்டது. 2019-01-02 அன்று பார்க்கப்பட்டது.
2. ↑  BELVOIR
[*தொடர்பிழந்த இணைப்பு*]
3. ↑  Auckland Theatre Company
[*தொடர்பிழந்த இணைப்பு*]
4. ↑  Theatre Review: Swabhoomi - Borrowed Earth, 29 May, 2017
5. ↑  Ahilan Karunaharan wins the 2018 Bruce Mason Playwriting Award
6. ↑  "Ahilan Karunaharan wins the 2018 Bruce Mason Playwriting Award". 2019-01-25 அன்று மூலம் பரணிடப்பட்டது. 2019-01-02 அன்று பார்க்கப்பட்டது.
7. ↑  Auckland theatre award winners named in new livestream format, 14 Dec, 2018